Woord: verjaarArgieffoto (Foto: bbiancabassi0, Pixabay) Woord: verjaar Betekenis: 1 Jarig word, verjaarsdag vier: ‘n Mens verjaar ook net een keer elke jaar. Lekker verjaar saam met ‘n klompie vriende. 2 Jou verlustig; te kere gaan in: Die kinders verjaar onder die vrugte in die boord 3 Een of meer jare gelede wees: Op 18 Junie verjaar die Slag van Waterloo 4 Deur die tyd verval; na verloop van ‘n aantal jare nie meer invorderbaar, van krag wees nie: Die verband, reg, vonnis, skuld verjaar op 31 Desember. ‘n Verjaarde tjek. OOK: Woord: verjaardag, verjaarsdag Betekenis: Dag waarop die geboortedag van iemand (ook byvoorbeeld stigtingsdag e.d. van iets) herdenk word. Presente en gelukwensings op ‘n verjaarsdag ontvang. Jou verjaardag vier. Jou verjaarsdag stil deurbring. Die tiende verjaarsdag van ‘n vereniging. OOK: Woord: verjaarsmaal Betekenis: Maaltyd om ‘n verjaarsdag te vier OOK: Woord: verjaarsparty Betekenis: Partytjie, fees op ‘n verjaarsdag OOK: Woord: verjaarspresent Betekenis: Geskenk op ‘n verjaarsdag